《三醉龙使君帐中歌》
明代·梅鼎祚

清霜初报湖中客，阴云出鬼如蟠石。
今朝又入郇家厨，一旬三醉龙君席。
龙君豪饮卷白波，食单事事敌韦何。
渍蜜鱁那可赏，饮乳蒸豚未足多。
更看蒲叶传新菜，别有樱桃字饆闉。
平生最爱寒消粉，此地新煎热洛河。
野夫饱食兼大醉，龙君醒眼雄相视。
直邀玉女对投壶，催复铁骑横铙吹。
一官从左禄从微，好向文君问典衣。
有酒且开北海座，无粟仍守东方饥。
滴滴莲花漏欲尽，天河渐涸残星陨。
难辞犹泊孝廉船，来期再就丹阳尹。

作者简介：（1553—1619）明宁国府宣城人，字禹金。梅守德子。诸生。诗文博雅。以不得志于科场，弃举子业。申时行欲荐于朝，辞不赴，归隐书带园，构天逸阁，藏书著述于其中。诗宗法李、何。精音律，有传奇《玉合记》、《长命缕》、杂剧《昆仑奴》，好用典故骈语。另编纂《才鬼记》、《青泥莲花记》，又有《梅禹金集》等。